**ΑΝΑΡΤΗΤΕΑ ΣΤΗ ΔΙΑΥΓΕΙΑ**

 **ΑΡΙΘΜ.ΠΡΩΤ: 8122**

 **Λιβαδειά 18 / 5/2022**

**ΑΠΟΣΠΑΣΜΑ**

Από το πρακτικό της αριθμ.2022-10ης Τακτικής Συνεδρίασης –

ΜΕΙΚΤΗ ΣΥΝΕΔΡΙΑΣΗ

του Δημοτικού Συμβουλίου Λεβαδέων

Αριθμός απόφασης  **58**

**ΘΕΜΑ : Συγκρότηση Επιτροπής Συμβιβαστικής Επίλυσης Φορολογικών Διαφορών έτους 2022**

Στη Λιβαδειά σήμερα την 17η Μαϊου 2022, ημέρα Τρίτη και ώρα 19:00 μ.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **7801/29-4-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γαλανός Κων/νος  |
|  |  Μητάς Αλέξανδρος | 2 | Τόλιας Δημήτριος  |
|  | Τζεσμετζής Εμμανουήλ  | 3 | Πούλος Ευάγγελος |
|  | Δήμου Ιωάννης  | 4 | Τζουβάρας Νικόλαος |
|  | Αποστόλου Ιωάννης | 5 | Κοτσικώνας Επαμεινώνδας |
|  | Σάκκος Μάριος  | 6  | Γερονικολού Λαμπρινή  |
|  | Νταντούμη Ιωάννα  | 7 | Αλεξίου Λουκάς  |
|  | Καράβα Χρυσοβαλάντου Βασιλική (Βάλια)  | 8 | Μπαρμπέρης Νικόλαος |
|  | Μερτζάνης Κων/νος  | 9  | Πλιακοστάμος Κων/νος |
|  | Γιαννακόπουλος Βρασίδας  | 10  | Χέβα Αθανασία (Νάνσυ)  |
|  | Σαγιάννης Μιχαήλ  | 11 | Τουμαράς Βασίλειος |
|  | Πούλου Παναγιού (Γιώτα) | 12  | Σπυρόπουλος Δημοσθένης |
|  | Καπλάνης Κων/νος  | 13 | Κατής Χαράλαμπος  |
|  | Φορτώσης Αθανάσιος | 14 | Παπαϊωάννου Λουκάς  |
|  | Καράλης Χρήστος  |  | Οι οποίοι δεν παρευρέθησαν |
|  | Αρκουμάνης Πέτρος  |  | αν και κλήθηκαν νόμιμα |
|  | Μπράλιος Νικόλαος  |  |  |
|  | Τσιφής Δημήτριος |  |  |
|  | Καραμάνης Δημήτριος  |  |  |

 Στην συνεδρίαση ήταν απών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

 Εισηγούμενη το πρώτο θέμα της ημερήσιας διάταξης, η κ. Πρόεδρος έθεσε υπόψη των μελών του Δημοτικού Συμβουλίου , το υπ αριθμ. 7682/12-5-2022 έγγραφο του Τμήματος Εσόδων και Περιουσίας της Δ/νσης Οικονομικών Υπηρεσιών του Δήμου, στο οποίο αναφέρονται:

 *Σύμφωνα με τις διατάξεις του άρθρου 32 του Ν. 1080/80 , οι οποίες διατηρήθηκαν σε ισχύ με το άρθρο 5 του Ν. 1406/83 «Ολοκλήρωση της διαδικασίας των Τακτικών Διοικητικών Δικαστηρίων» και τροποποιήθηκαν με το άρθρο 7 παρ. 8 του Ν. 2307/95 και το άρθρο 17 παρ. 3β του Ν. 3491/2006 , συνίσταται σε κάθε Δήμο ή Κοινότητα , Επιτροπή Συμβιβαστικής Επίλυσης των Φορολογικών Διαφορών και Αμφισβητήσεων για τη βεβαίωση ή αναγνώριση φορολογικής απαλλαγής ή μειώσεως οποιουδήποτε αυτοτελούς φόρου , τέλους , δικαιώματος , εισφοράς , αντιτίμου προσωπικής εργασίας και προστίμου μεταξύ του Δήμου ή Κοινότητας ή Συνδέσμων Δήμων και Κοινοτήτων και Φορολογουμένων .*

*Η επιτροπή συγκροτείται στις αρχές κάθε χρόνου, με απόφαση του Δημοτικού Συμβουλίου, σύμφωνα με το άρθρο 70 του Ν. 3852/2010 και αποτελείται από δύο Δημοτικούς Συμβούλους με τους αναπληρωτές τους καθώς και έναν Φορολογούμενο Δημότη με τον αναπληρωτή του. Ο Φορολογούμενος Δημότης , επιλέγεται με τον αναπληρωτή του , από τον κατάλογο των φορολογουμένων.*

*Ο Πρόεδρος της Επιτροπής με τον αναπληρωτή του, ορίζεται, με την απόφαση συγκρότησης της επιτροπής.*

*Χρέη γραμματέα της Επιτροπής, εκτελεί Δημοτικός Υπάλληλος, που ορίζεται με τον αναπληρωτή του, με την ίδια απόφαση.*

*Κατόπιν των ανωτέρω ,* ***καλείστε να ορίσετε :***

***α)*** *την Επιτροπή Συμβιβαστικής Επίλυσης Φορολογικών Διαφορών και Αμφισβητήσεων του Δήμου Λεβαδέων , για το οικονομικό έτος 2022 , η οποία θα αποτελείται από :*

*1. Δύο Δημοτικούς Συμβούλους , ο ένας εκ των οποίων θα είναι και Πρόεδρος της Επιτροπής με τους αναπληρωτές τους και*

*2. Έναν Φορολογούμενο Δημότη, ως τακτικό μέλος με τον αναπληρωτή του, και*

***β)*** *τον Γραμματέα της Επιτροπής και τον αναπληρωτή αυτού .*

Ακολούθως, ο αρμόδιος αντιδήμαρχος Οικονομικών & Διοικητικών Υπηρεσιών κ. Μητάς πρότεινε για μέλη της Επιτροπής Συμβιβαστικής Επίλυσης Φορολογικών Διαφορών για το έτος 2022 τους κάτωθι :

**Τακτικά Μέλη**

1. Μπράλιος Νικόλαος δημοτικός σύμβουλος ,ως Πρόεδρος

2. Γαλανός Κωνσταντίνος δημοτικός σύμβουλος

3. Χαραλαμπίου Γεώργιος – Φορολογούμενος Δημότης

**Αναπληρωματικά Μέλη**

1. Μερτζάνης Κωνσταντίνος δημοτικός σύμβουλος ως αναπληρωτής του Προέδρου

2. Καλογρηάς Αθανάσιος δημοτικός σύμβουλος

3. Πετρίδης Κωνσταντίνος – Φορολογούμενος Δημότης

Χρέη γραμματέα της παραπάνω Επιτροπής προτείνεται να εκτελεί ο υπάλληλος του Τμήματος Εσόδων και Περιουσίας του Δήμου κ. Βασίλειος Μπάκας , τον οποίο θα αναπληρώνει ο υπάλληλος του ιδίου Τμήματος Τσιφής Δημήτριος.

 Το Δημοτικό Συμβούλιο ,μετά από διαλογική συζήτηση αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το με αριθμ. 7682/12-5-2022 έγγραφο του Τμήματος Εσόδων και Περιουσίας της Δ/νσης Οικονομικών Υπηρεσιών του Δήμου ,που είχε διανεμηθεί
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

**Α) Συγκροτεί** τηνΕπιτροπή Συμβιβαστικής Επίλυσης των Φορολογικών Διαφορών του Δήμου, για το οικονομικό έτος 2022, με σκοπό τη βεβαίωση ή αναγνώριση φορολογικής απαλλαγής ή μειώσεως οποιουδήποτε αυτοτελούς φόρου, τέλους, δικαιώματος, εισφοράς, αντίτιμου προσωπικής εργασίας και προστίμου μεταξύ του Δήμου και Φορολογουμένων και ορίζει ως τακτικά και αναπληρωματικά μέλη τους κάτωθι:

**Τακτικά Μέλη**

1. Μπράλιος Νικόλαος δημοτικός σύμβουλος ,ως Πρόεδρος

2. Γαλανός Κωνσταντίνος δημοτικός σύμβουλος

 3. Χαραλαμπίου Γεώργιος – Φορολογούμενος Δημότης

**Αναπληρωματικά Μέλη**

1. Μερτζάνης Κωνσταντίνος δημοτικός σύμβουλος ως αναπληρωτής του Προέδρου

2. Καλογρηάς Αθανάσιος δημοτικός σύμβουλος

3. Πετρίδης Κωνσταντίνος – Φορολογούμενος Δημότης

**Β.** Ορίζει ως Γραμματέα της Επιτροπής, τον υπάλληλο του Δήμου κ. Μπάκα Βασίλειο και αναπληρωτή αυτού τον υπάλληλο του Δήμου κ. Τσιφή Δημήτριο.

**Η απόφαση πήρε τον αριθμό 58**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

 **ΤΑ ΜΕΛΗ**

|  |  |  |  |
| --- | --- | --- | --- |
| 1 |  | Μητάς Αλέξανδρος |  |
| 2 |  | Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| 3 |  | Τσεσμετζής Εμμανουήλ |  Λιβαδειά αυθημερόν  |
| 4 |  | Δήμου Ιωάννης  |  Ο Δήμαρχος Λεβαδέων |
| 5 |  | Αποστόλου Ιωάννης |  |
| 6 |  | Σάκκος Μάριος  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 7 |  | Νταντούμη Ιωάννα |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Καπλάνης Κων/νος  |  |
| 13 |  |  Φορτώσης Αθανάσιος |  |
| 14 |  | Καραλής Χρήστος |  |
| 15 |  | Αρκουμάνης Πέτρος |  |
| 16 |  | Μπράλιος Νικόλαος  |  |
| 17 |  |  Τσιφής Δημήτριος |  |
| 18 |  | Καραμάνης Δημήτριος  |  |